recursal/SuperWikiNEXT-32B huggingface dataset:
**பாலோலம் கடற்கரை** (Palolem Beach) என்பது இந்தியாவின் தெற்கு கோவாவில் உள்ள கனகோனாவில் அமைந்துள்ளது. இந்தக் கடற்கரை பல சர்வதேச சுற்றுலாப் பயணிகளை ஈர்க்கிறது. முக்கியமாக நவம்பர் மற்றும் மார்ச் மாதங்களுக்கு இடையிலான குளிர்காலத்தில் அங்கு அதிக அளவில் வருகை தருகின்றனர். இது பிராந்தியத்தின் மிக அழகான கடற்கரைகளில் ஒன்றாக கருதப்படுகிறது.

கண்ணோட்டம்
----------

பாலோலெம் கடற்கரை பெரும்பாலும் பழுதடையாமல் இருக்கிறது. உள்ளூர் மீனவர்கள் மற்றும் கரையோரத்தில் அல்லது பிரதான கிராமத்திலேயே குடிசைகளில் வசிக்கும் வெளிநாட்டு சுற்றுலாப் பயணிகள் வசிக்கின்றனர்.  இது சுமார் ஒரு மைல் (தோராயமாக 1.61 கி.மீ) நீளமும் பிறை வடிவமும் கொண்டது; இரு கடற்கரையிலிருந்தும் முழு கடற்கரையையும் பார்க்கலாம். கடற்கரையின் இரு முனைகளும் கடலுக்குள் வெளியேறும் பாறைகளைக் கொண்டுள்ளன. கடலின் ஆழம் படிப்படியாக அதிகரிக்கிறது. கடற்கரையின் வடக்கு முனையில் ஆழமற்றதாக இருப்பது, சராசரி நீச்சல் வீரர்களுக்கு பாதுகாப்பாக அமைகிறது. மேலும் நீரோட்டங்கள் வேகமாக இல்லை.

இடம்
----

பலோலம் கடற்கரை 15 ° 00′36 ″ வடக்கிலும் 74 ° 01′24 ″ கிழக்கிலும் அமைந்துள்ளது. இது தெற்கு கோவாவின் சந்தை நகரமான சௌதியில் இருந்து 2.5 கிலோமீட்டர் தூரத்திலும், தெற்கு கோவாவின் மாவட்ட தலைமையகமான மட்காவிலிருந்து சுமார் 40 நிமிட தூரத்திலும் அமைந்துள்ளது.

தெற்கு கோவாவின் மற்ற அண்டை கடற்கரைகளில் அகோண்டா கடற்கரை மற்றும் பட்னெம் கடற்கரை ஆகியவை அடங்கும்.

பயணம்
-----

அருகிலுள்ள விமான நிலையம் 67 கி.மீ தூரத்தில் உள்ள தபோலிம் விமான நிலையம் ஆகும். அருகிலுள்ள இரயில் நிலையம் கனகோனாவில் உள்ளது. இதை மட்காவ் தொடருந்து நிலையத்திலிருந்து 30 நிமிடங்களில் அடையலாம். பலோலம் கடற்கரைக்கும் மாட்காவிற்கும் இடையே ஒவ்வொரு அரை மணி நேரத்திற்கும் பேருந்து சேவைகள் உள்ளன. அருகிலுள்ள பேருந்து நிலையம் கனகோனாவில் உள்ளது.

பாலோலெமில் சூரிய அஸ்தமனம்
பாலோசெம் தீவின் மேல் உள்ள கல் சிற்பம் ஜேசெக் டைலிகி

தரவரிசை
-------

* பாலோலம் கடற்கரை ஆசியாவின் 20 வது சிறந்த கடற்கரையாக டிரிப் அட்வைசர் 2018 இல் இடம்பிடித்தது
* இது 2018 ஆம் ஆண்டில் டிரிப் அட்வைசரால் இந்தியாவின் ஐந்தாவது சிறந்த கடற்கரையாக மதிப்பிடப்பட்டது

செயல்பாடுகள்
------------

பாலோலெம் கடற்கரையில் செய்ய வேண்டிய விஷயங்கள் யோகா வகுப்புகள், டால்பின்-கண்டுபிடிக்கும் பயணங்கள், ஆயுர்வேத மசாஜ்கள் மற்றும் அமைதியான டிஸ்கோக்கள். 

கடற்கரையின் காட்சி
பிரதான நில பாலோலம் கடற்கரைக்கு அருகிலுள்ள தீவு
பாலோலெம் கடற்கரையின் முடிவு
கடற்கரையின் இடது விளிம்பிலிருந்து பார்க்கும் ஒரு காட்சி

மேற்கோள்கள்
-----------

1. ↑
2. ↑
3. ↑
4. ↑  "Things to do in Palolem Beach, South Goa - Backpacking Bella". *www.backpackingbella.com* (ஆங்கிலம்). 2018-11-03 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பாலோலம் கடற்கரை***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Palolem
* 'Before Sunrise Before Sunset, Travelogue in Lounge, 30-05-2009, by Arjun Razdan
* 'Palolem.net Guide  பரணிடப்பட்டது 2018-11-16 at the வந்தவழி இயந்திரம்
* Palolem Village
**பால் ரிச்சர்ட் ஆடம்சு** *(Paul Richard Adams)* ஒரு நரம்பியல் விஞ்ஞானியார். இலண்டன் இராயல் கழகத்தில் உறுப்பினரான இவர் தற்போது நியூயார்க்கில் உள்ள சுடோனி புரூக் பல்கலைக்கழகத்தில் நரம்பியல் மற்றும் நடத்தை துறையில் பேராசிரியராக பணியாற்றி வருகிறார். 

இவர் இலண்டன் பல்கலைக்கழகத்தில்]] முனைவர் பட்டம் பெற்றார். மேக்சு பிளாங்க் நிறுவனத்தில் பெர்ட் சக்மனுடன் முனைவர் பட்டமேற்படிப்பை படித்து முடித்தார்.  பிரித்தானிய மருந்தியல் சங்கம் வழங்கும் நோவார்டிசு நினைவு பரிசை 1979 ஆம் ஆண்டிலும், கத்தம் நினைவு பரிசை 1979 ஆம் ஆண்டிலும் வென்றார். 1986 ஆம் ஆண்டில் மேக்ஆர்தர் அறக்கட்டளையின் பரிசு உறுப்பினராக நியமிக்கப்பட்டார். 1991 ஆம் ஆண்டு இராயல் சொசைட்டியின் உறுப்பினராகத் தேர்ந்தெடுக்கப்பட்டார். 1987 முதல் 1995 வரை ஓவர்ட் இயூசு மருத்துவ நிறுவனத்தில் புலனாய்வாளராக பணிபுரிந்தார். 

மற்ற நரம்பியல் அறிஞர்களுடன் இணைந்து திறந்த நரம்புவழி அடைப்பு மற்றும் நரம்பியல் பண்பேற்றம் போன்ற நரம்பியல் அறிவியலில் முக்கியத்துவம் மிக்க தற்கால கருத்துகளுக்கு இவர் முன்னோடியாக இருந்தார். தற்போது புதுப்புறணி பற்றிய ஒரு கோட்பாட்டில் பணியாற்றி வருகிறார், இக்கோட்பாடு அதிநவீன கற்றலுக்கான திறவுகோலாக குறிப்பிட்ட நரம்பு செல்களின் இணைப்பு வலிமையை சரிசெய்தல் என்ற கருத்தை மையமாகக் கொண்டதாகும்..

செயற்கை நரம்பியல் வலைப்பின்னல்களின் இணைப்பை சரிசெய்தல்களை சரிபார்ப்பதற்கான நரம்பியல் சாதனத்திற்கான காப்புரிமையை பால் ரிச்சர்ட் ஆடம்சு பெற்றுள்ளார்.

மேற்கோள்கள்
-----------

1. ↑  "Paul R. Adams Professor". 19 May 2011 அன்று மூலம் பரணிடப்பட்டது. 28 October 2010 அன்று பார்க்கப்பட்டது.
2. ↑  "Paul Adams, PhD - Professor, Neurobiology and Behavior". 11 June 2010 அன்று மூலம் பரணிடப்பட்டது. 28 October 2010 அன்று பார்க்கப்பட்டது.
3. ↑  
Neuromorphic Device for Proofreading Connection Adjustments in Hardware Artificial Neural Networks

புற இணைப்புகள்
--------------

* Adams's page at the Stony Brook Neurobiology Department
* Adams's page at Stony Brook's Pharmacology site
* Adams's CV on his Synaptic Darwinism site
பாத்பைன்டர் முகாமிலிருந்து படகுகள் அல்கோங்குயின் பூங்காவிலுள்ள நீர்வழியிடை நிலவழியூடே செல்லுதல்
தொல்குடி அமெரிக்கப் பெண் தலைத்தொங்கியைப் பயன்படுத்துதல்
நீர்வழியிடை நிலவழியில் படகொன்று சாய்க்கப்பட்டிருத்தல்
**நீர்வழியிடை நிலவழி** (*Portage*) அல்லது **நீர்வழியிடை நிலவழிச் செல்கை** (*portaging*) என்பது, ஆற்றில் உள்ள தடைகளைச் சுற்றிக்கொண்டு நிலவழியேச் செல்வது அல்லது இரு நீர்நிலைகளுக்கு இடையிலுள்ள நிலவழியே நீர்வழியுந்துகள் அல்லது சரக்கை எடுத்துச் செல்லுதலாகும். இவ்வாறு எடுத்துச் செல்லப்படும் நிலப்பகுதி *நீர்வழியிடை நிலவழி* எனப்படுகின்றது.

புதிய பிரான்சுக்கும் பிரான்சிய லூயிசியானாவிற்கும் வந்த பிரான்சிய தேடவியலாளர்கள் பல அருவிகளையும் விரைந்து சுழித்துச் செல்லும் ஆறுகளையும் எதிர்கொண்டனர். தொல்குடி அமெரிக்கர்கள் இத்தகையத் தடங்கலான இடங்களில் நிலவழிகள் ஊடாக தங்கள் படகுகளை தூக்கிச் சென்றனர்.

காலம் செல்லச்செல்ல, முக்கியமான நீர்வழியிடை நிலவழிகளில் கால்வாய்கள் வெட்டப்பட்டு வழியேற்படுத்தப்பட்டன. இந்த நிலவழியில் செல்ல தொடருந்து அமைப்புக்களும் உருவாக்கப்பட்டன. பொதுவாக தொடக்கநிலையில் நீர்வழியுந்துகளும் சரக்குகளும் தோளில் தூக்கிச் செல்லப்பட்டன; இதற்கு பலமுறை பயணிக்க வேண்டியிருந்தது. சிறு படகுகளைத் திருப்பிப் போட்டு தோளில் எடுத்துச் செல்ல வாகாக நடுப்பகுதி நுகத்தடி போல வடிவமைக்கப்பட்டன. சரக்குகளை எடுத்துச் செல்ல தலையிலிருந்து தொங்கிய கயிறுகளில் (*தலைத்தொங்கி*) இணைத்து எடுத்துச் சென்றனர்.

நீர்வழியிடை நிலவழிகள் பல கிலோமீட்டர்கள் தொலைவிற்கும் இருக்கலாம்; வட அமெரிக்காவிலுள்ள 19-கிலோமீட்டர் (12 mi) தொலைவுள்ள *மெத்யே நீரிடை நிலவழி*யும் 8.5-மைல் (13.7 km) தொலைவுள்ள *கிராண்டு நீரிடை நிலவழி*யும் எடுத்துக் காட்டுகளாகும். சில ஒரேதளத்தில் இருக்கலாம்; செட்லாந்திலுள்ள *மாவிசு கிரைண்டு* இத்தகையதாகும்.
ஆகுஸ்டஸ் மலை
**ஆகுஸ்டஸ் மலை தேசிய பூங்கா** (*Mount Augustus National Park*) மேற்கு ஆஸ்திரேலியா தலைநகர் பேர்த் நகரில் இருந்து 852 கிமீ வடக்கே அமைந்துள்ளது. இப்பூங்காவில் அமைந்துள்ள ஆகுஸ்டஸ் மலை உள்ளூர் பழங்குடி மக்களான வஜாரிகளினால் *பரிங்குரா* என அழைக்கப்படுகிறது.

ஆகுஸ்டஸ் மலை
------------

ஆகுஸ்டஸ் மலை கடல் மட்டத்தில் இருந்து 1105 மீட்டர் உயரத்திலும், அல்லது அதனைச் சூழவுள்ள தரைப்பகுதியில் இருந்து 860 மீ உயரத்திலும் அமைந்துள்ளது. இதன் பரப்பளவு 47.95 கிமீ². இம்மலை உலகின் மிகப்பெரிய ஒரே பாறையினாலான கற்பாறை எனக் கருதப்படுகிறது. ஆனாலும், ஆஸ்திரேலியாவின் உலூரு என்ற மலையும் இதற்கென உரிமை கோரி வருகிறது.

ஐரோப்பிய வரலாறு
---------------

1858 ஆம் ஆண்டு ஜூன் 3 ஆம் நாள் இதன் உச்சியை *பிரான்சிஸ் தொமஸ் கிரெகரி* என்பவர் அடைந்தார். இவரே இம்மலையில் ஏறிய முதலாவது ஐரோப்பியர் ஆவார். இவரது சகோதரர் *சேர் ஆகுஸ்டஸ் சார்ல்ஸ் கிரெகரி* (1819-1905) என்பவரின் நினைவாக இம்மலைக்கு ஆகுஸ்டஸ் மலை என இவர் பெயரிட்டார்.

மேற்கோள்கள்
-----------

1. ↑  "Naturebase". 2008-11-21 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
2. ↑  "Mount Augustus - The largest monolith in the world"

வெளி இணைப்புகள்
---------------

* ஆகுஸ்டஸ் மலை தேசிய பூங்கா பரணிடப்பட்டது 2008-11-21 at the வந்தவழி இயந்திரம்
* அமைவிடம்
**பால் பிராங்க்ளின் டானோ** (ஆங்கில மொழி: *Paul Franklin Dano*) (பிறப்பு: சூன் 19, 1984) என்பவர் அமெரிக்க நாட்டு நடிகர் ஆவார். இவர் 2000 ஆம் ஆண்டில் தி நியூகமர்ஸ் என்ற திரைப்படத்தில் அறிமுகமாகும் முன் பிராடுவே என்ற நாடக அரங்கத்தில் தனது நடிப்பு வாழ்க்கையைத் தொடங்கினார். 

2001 இல் எல்.ஐ.இ.என்ற படத்தில் நடித்ததற்காக சிறந்த அறிமுக நடிப்புக்கான இன்டிபென்டன்ட் ஸ்பிரிட் விருதை வென்றார். 2006 இல் லிட்டில் மிஸ் சன்ஷைன் என்ற படத்தில் டுவைன் ஹூவர் என்ற கதாபாத்திரத்தில் நடித்ததற்காக பாராட்டுகளைப் பெற்றார். அதை தொடர்ந்து 2007 இல் தேர் வில் பி ப்ளட் என்ற திரைப்படத்தில் பால் மற்றும் எலி போன்ற இரட்டை வேடங்களில் நடித்ததற்காக இவர் சிறந்த துணை நடிகருக்கான பாஃப்டா விருதுக்கு பரிந்துரைக்கப்பட்டார். இதை தொடர்ந்து 12 இயர்ஸ் எ சிலேவ் (2013), லவ் அண்ட் மெர்சி (2015), தி பேட்மேன் (2022) போன்ற பல திரைப்படங்களில் துணைக்கதாபாத்திரங்களில் நடித்துள்ளார்.

ஆரம்ப கால வாழ்க்கை
------------------

டானோ சூன் 19, 1984 இல் நியூயார்க் நகரில் ஒரு இல்லத்தரசியான கிளாடிஸ் (நீ பிப்) மற்றும் நிதி ஆலோசகரான பால் ஏ. டானோ ஆகியோருக்கு மகனாகப் பிறந்தார். இவருக்கு சாரா என்ற தங்கை உண்டு. இவர் தனது குழந்தைப் பருவத்தின் முதல் சில ஆண்டுகளை நியூயார்க் நகரில் கழித்தார் மற்றும் ஆரம்பக்கல்வியை பிரவுனிங் பள்ளியில் பயின்றார். இவரது குடும்பம் இவர் குழந்தையாக இருந்தபோது நியூ கானானுக்கு குடிபெயர்ந்தது, இறுதியாக கனெக்டிகட்டின் வில்டனில் குடியேறியது. அதை தொடர்ந்து வில்டன் உயர்நிலைப் பள்ளியில் தனது கல்வியைத் தொடர்ந்தார், 2002 இல் பட்டம் பெற்றார் மற்றும் நியூயார்க் நகரத்தில் உள்ள யூஜின் லாங் கல்லூரியில் பயின்றார்.

மேற்கோள்கள்
-----------

1. ↑  Cammila Collar (2015). "Paul Dano - Biography". *The New York Times*. .
2. ↑  Blunt, Emily. "Stephen Ryder Tells A Lie". Blunt Review. Archived from the original on மே 28, 2008. .
3. ↑  "'The Batman' Casts Paul Dano as the Riddler". *The Hollywood Reporter*. October 17, 2019. October 17, 2019 அன்று பார்க்கப்பட்டது.
4. ↑  "Paul Dano to Write The Riddler in a New DC Black Label Limited Series!". *DC* (ஆங்கிலம்). 2022-03-18. 2022-03-18 அன்று பார்க்கப்பட்டது.
5. ↑  Keegan, Rebecca (March 2, 2022). "Paul Dano on His Terrifying Batman Villain and Why He's No Longer Scared of Going Hollywood". *The Hollywood Reporter*. March 2, 2022 அன்று பார்க்கப்பட்டது.
6. ↑  "Spotlight again on Wilton's Paul Dano". The Hour. மார்ச்சு 5, 2008. பிப்ரவரி 26, 2012 அன்று மூலம் பரணிடப்பட்டது. மார்ச்சு 15, 2022 அன்று பார்க்கப்பட்டது.
7. ↑  "'Ruby Sparks' Paul Dano chills out in Pennsylvania". Morning Call. 2012-07-26. 2022-03-15 அன்று பார்க்கப்பட்டது.
8. ↑  "Fair Game – Paul Dano". Public Radio International. . 
[*தொடர்பிழந்த இணைப்பு*]

வெளியிணைப்புகள்
---------------

* ஐ.எம்.டி.பி இணையத்தளத்தில் பால் டானோ
**புரு** (Buru) அல்லது **புரா** என்பது அபதானி மக்களின் அடித்தள புராணத்தில் இடம்பெற்றுள்ள ஒரு நீர்வாழ் விலங்கு ஆகும். அருணாச்சலப் பிரதேசத்தின் சிரோ பள்ளத்தாக்கில் தற்போது இருக்கும் இடத்திற்கு அபதானிகளின் இடம்பெயர்வு பற்றிய கதைகள், பள்ளத்தாக்கில் முதலை போன்ற ஆபத்தான உயிரினங்கள் வாழும் ஒரு சதுப்பு நிலத்தை ஆக்கிரமித்துள்ளதைக் கூறுகின்றன. பள்ளத்தாக்கில் குடியேறி சதுப்பு நிலத்தை வடிகட்டுவது, உயிரினங்களை அழிப்பது, வளமான நெல் வயல்களை பயிரிடுவது போன்றவற்றைச் செய்துவருகின்றனர்.

1945 மற்றும் 1946 ஆம் ஆண்டுகளில், ஜேம்ஸ் பிலிப் மில்சு மற்றும் சார்லஸ் இசுடோனர் ஆகியோர் அபதானி மக்களிடமிருந்து புரு பற்றிய விவரங்களை சேகரித்தனர். அபதானி பெரியவர்களின் கூற்றுப்படி, அவர்களின் முன்னோர்கள்சிரோ பள்ளத்தாக்குக்கு குடிபெயர்ந்தபோது, பள்ளத்தாக்கு முதன்மையாக புரு வாழ்ந்துவந்த சதுப்புநிலமாக இருந்தது. அபதானி மக்கள் பள்ளத்தாக்கில் அதன் வளம் மற்றும் நல்ல தட்பவெப்பநிலை காரணமாக குடியேற முடிவு செய்தனர். ஆனால் அவ்வப்போது அவர்கள் புருக்களுடன் மோதல்களை எதிர்கொண்டார்கள். எனவே அவர்கள் அது வாழ்ந்த சதுப்பு நிலத்திலிருந்து வெளியேற்ற முடிவு செய்தனர். இதனால் அவர்கள் நெல் சாகுபடிக்காக சதுப்பு நிலங்களை வடிகட்டும்போது புருவை அகற்ற முடிவு செய்தனர். வடிகால் காரணமாக பெரும்பாலான புருக்கள் இறந்தன. மேலும் பல நிலத்தடி நீரூற்றுகளுக்குச் சென்றதாகக் கூறப்படுகிறது.

1947 இல், பேராசிரியர் கிறித்தோபர் வான் பியூரர் ஐமண்டார்ப் புருவைப் பற்றி ஆரய்ந்த மற்றொரு மேற்கத்தியர். அந்த நேரத்தில், விலங்குகள் ஏற்கனவே பள்ளத்தாக்கில் அழிந்துவிட்டதாக கூறப்படுகிறது.

கடைசி புரு ஒரு இளம் பெண்ணால் கண்டதாகக் கூறப்படுகிறது, ஒரு நாள் இரவில் அவள் தண்ணீர் எடுக்கும் போது அதை ஒரு நீரூற்றில் பார்த்து தனது தந்தையிடம் கூறினாள். அடுத்த நாள் முழு கிராமமும் கற்களாலும் களிமண்ணாலும் நீரூற்றை நிரப்பிவிட்டனர்.

சான்றுகள்
---------

1. ↑  Blackburn, S. H. (2008). *Himalayan tribal tales: Oral tradition and culture in the Apatani Valley*. Brill. பக். 117—118. பன்னாட்டுத் தரப்புத்தக எண்:9789004171336.. பார்த்த நாள்: January 19, 2020.
2. ↑  "Apatani Cultural Landscape". UNESCO.
3. ↑  George M. Eberhart (2002). *Mysterious Creatures: A Guide to Cryptozoology*. ABC-CLIO. பக். 77. பன்னாட்டுத் தரப்புத்தக எண்:9781576072837. .
4. ↑   *The Apa Tanis and Their Neighbours: A Primitive Civilization of the Eastern Himalayas*. Psychology Press. 2004. பக். 63. பன்னாட்டுத் தரப்புத்தக எண்:9780415330473. .
**பால் தத்தாத்ரேய திலக்** ((*Bal Dattatreya Tilak*) ஓர் இந்திய இராசயனப் பொறியாளராவார். தேசிய இரசாயன ஆய்வகத்தின் இயக்குநராகப் பணிபுரிந்துள்ளார். இந்திய அரசாங்கம் மூன்றாவது உயரிய குடிமை விருதான பத்மபூசண் விருதை 1972 ஆம் ஆண்டு பால் தத்தாத்ரேய திலக்கிற்கு வழங்கி சிறப்பித்துள்ளது.

வாழ்க்கைக் குறிப்பு
-------------------

பால் தத்தாத்ரேய திலக் 1918 ஆம் ஆண்டு செப்டம்பர் மாதம் 26 ஆம் நாள் இந்தியாவின் மகாராட்டிர மாநிலத்திலுள்ள கரஞ்சா நகரத்தில் பிறந்தார். இவருடைய தந்தை தத்தாத்ரேய தாமோதர் திலக் ஒரு துகில் பொறியாளராவார். புனேவிலுள்ள சர் பரசுராம்பாவு கல்லூரியில் பால் படித்தார். மும்பையிலுள்ள இராயல் அறிவியல் நிறுவனத்தில் துகில் வேதியியல் துறையில் 1939 ஆம் ஆண்டு பட்டம் பெற்றார். 1943 ஆம் ஆண்டில் துகில் வேதியியல் பிரிவில் முனைவர் பட்டமும் பெற்றார்.

பால் தனது வாழ்க்கையில் பல சிறந்த விஞ்ஞானிகளுடன் பணியாற்றினார். 1960 ஆம் ஆண்டில் ஆர்வார்டு பல்கலைக்கழகத்தில் வேதியியலில் நோபல் பரிசு பெற்ற உட்வார்ட்டுடன் பணிபுரிந்தது ஓர் எடுத்துக்காட்டாகும். 

சாயங்கள், பல்லினவளையச் சேர்மங்கள் மற்றும் சீடிராய்டுகள் எனப்படும் ஊக்கமருந்துகளின் வேதியியலை இவர் கற்பித்தார். இதே பாடப்பொருளுக்கான ஆராய்ச்சிகளை வழிநடத்தினார். இந்திய மற்றும் பன்னாட்டு அறிவியல் பத்திரிகைகளில் இருநூறுக்கும் மேற்பட்ட அறிவியல் ஆவணங்களை வெளியிட்டார். 95 மாணவர்களுக்கு வழிகாட்டியாகவும் இருந்துள்ளார். 

மனைவி மற்றும் மூன்று குழந்தைகளுடன் வாழ்ந்த திலக் தனது 81 வயதில் இதயநோய் காரணமாக 1999 ஆம் ஆண்டு மே மாதம் 25 அன்று காலமானார்.

மேற்கோள்கள்
-----------

1. ↑  Panse, G.T. "Bal Dattatreya Tilak Obituary". 25 February 2004 அன்று மூலம் பரணிடப்பட்டது. 4 September 2014 அன்று பார்க்கப்பட்டது.
2. ↑  CSIR — National Chemical Laboratory. "Previous Directors". 4 September 2014 அன்று பார்க்கப்பட்டது.
3. ↑  
"Padma Awards Directory (1954–2013)" (PDF). Ministry of Home Affairs. 15 November 2014 அன்று மூலம் (PDF) பரணிடப்பட்டது. 29 August 2014 அன்று பார்க்கப்பட்டது.
பால் கறக்கும் எந்திரம் உள்ள பால்மடிபால் கறக்கும் எந்திரம், நெதர்லாந்து, 1968பால் கறக்கும் எந்திரம்: உட்கூறுகள்
**பால் கறக்கும் எந்திரம்** (ஆங்கிலம்:Milking Machine) பாலுக்காக வளர்க்கப்படும் கால்நடைகளில், பாலை கறக்க பயன்படுத்தப்படும் கருவியை, இவ்விதம் அழைப்பர். அதிக கால்நடைகளில் பாலைக் கறக்கவும், பால் கறக்கும் திறனுள்ளவர்கள் தமிழகத்தில் குறைவாக இருப்பதாலும், இக்கருவியின் பயன்பாடு, தமிழகத்தில் அதிகரித்து வருகிறது. ஒரு நிமிடத்தில் 1.5 முதல் 2 லிட்டர் வரை பாலை, இதன் மூலம் கறக்க இயலும்.

பயன்பாட்டு வரைமுறைகள்
---------------------

வெற்றிடத்தைப் பயன்படத்தி சிறிய கால்வாய்வழியே, காம்பிலிருந்து பாலை சுரக்கச் செய்து, சேகரிக்கும் பாத்திரத்தில் சேர்த்துவிடுகிறது. மேலும் இது காம்புகளை பிடித்து விடுவதால், பாலும், இரத்தமும் ஒரிடத்தில் குவியாமல் சீராகப் பரவியிருக்கச் செய்கிறது. ஆனால் மடியில் எவ்வித வெடிப்புகளோ, காயங்களோ இருக்கக்கூடாது. எருமை, பசுமாடுகளுக்கு ஏற்ப, இதன் வகைகளைப் பயன்படுத்த வேண்டும். தேவையான பயிற்சியைப் பெற்றே, இக்கருவியை பயன்படுத்த வேண்டும். நோய்காலங்களில் இதனை பயன்படுத்தக்கூடாது. 

### பயன்கள்

எங்கு வேண்டுமானாலும் எடுத்துச் செல்லும் வண்ணம் வடிவமைப்பை உடையது. அதிக அளவில் மின்சாரத்தைப் பயன்படுத்துவதில்லை. கையாள்வது எளிது. மடியில் உள்ள பால் முழுவதையும் கறக்கக்கூடியது. அதோடு இக்கருவியில் கறக்கும்போது, கன்று குடிப்பது போலவே இருப்பதோடு, பால்மடியில் வலியும் ஏற்படுத்துவதில்லை. பால் வீணாகாமல் தடுக்கப்படுகிறது. காம்பில் கருவியின் அளவீடு 352 மி.மீ. மெர்குரி;எருமைகளுக்கு 400 மி.மீ. மெர்குரி என வேறுபடுகிறது. கைபடாமல் பால் வருவதால், கெட்டுபோகும் நேரம், கையால் கரக்கும் செயலோடு ஒப்பிடும் போது, மிகவும் குறைவு ஆகும்.

### எல்லைகள்

பண்ணையின் பால் கறக்கும் கொட்டில், இக்கருவியை பயன்படுத்துவதற்காக, அதன் அமைப்பை மாற்றி அமைக்கவேண்டும். பால் எந்திரத்தின் கடிக்கும் திறன், அதன் வெற்றிட அளவு மற்றும் துடிப்பு அளவைப் பொறுத்தது.ஒவ்வொரு காம்பிலும் செயல்படும். எடை மற்றும் அழுத்த அளவு ஒரே அளவாக இருக்கவேண்டும். அப்போது தான் கறக்கும் பாலின் அளவு சீராக இருக்கும். எனவே காம்புகளில் பொருத்தும் போது எல்லாவற்றிலும் எடை மற்றும் பிடிப்பு சரியாக உள்ளதா என்று பார்த்துக் கொள்ளவேண்டும்.

கால்நடைகளின் சிறுவயது முதலே, இக்கருவியினால் பால்கறப்பிற்கு பழக்க வேண்டும். கையால் கறப்பிற்கு பழகிய கால்நடைகளில், இக்கருவியை பயன்படுத்த இயலாது எனலாம். குறிப்பாக, எருமையை நன்கு பழக்கப்படுத்த வேண்டும். எருமை பயந்தாலோ, சரியாகப் பொருத்தாமல் விட்டாலோ, வலி ஏற்பட்டாலோ எருமையானது பாலை விடாமல் அடக்கி வைத்துக் கொள்வதால், உற்பத்திக் குறைய வாய்ப்புள்ளது.

சினை மாடுகள், வெப்பமான இக்கருவியைக் கொண்டு, பால் கறப்பதை விரும்புவதில்லை. ஏனெனில், அதன் சிறு இரைச்சல், ஒரு சில கால்நடைகளுக்குப் பிடிக்காமல் போகலாம். இது போன்ற நிலைகளில், முதலில் கையினால் பீய்ச்சவேண்டும். அப்பொழுது அருகில் இரைச்சலிடும் இக்கருவியை வைத்துக்கொண்டால், இவ்வொலிக்கு பழகி விடும். நாளடைவில், இக்கருவியைப் பயன்படுத்துவதில் தடைஏற்படாது.

ஊடகங்கள்
--------

* முதலாம் உலகப்போர்முதலாம் உலகப்போர்
* 1944, இங்கிலாந்து.1944, இங்கிலாந்து.
* 
* செருமனி, 1953செருமனி, 1953
* பிரேசில்பிரேசில்
* பிரான்சுபிரான்சு
* பிரான்சுபிரான்சு
* இசுரேல்இசுரேல்
* நியூ சவுத் வேல்ஸ்நியூ சவுத் வேல்ஸ்

மேற்கோள்கள்
-----------

1. ↑

புற இணைப்புகள்
--------------

விக்கிமீடியா பொதுவகத்தில்,  
 ***Milking machines***   
என்பதின் ஊடகங்கள் உள்ளன.
**சாமோஸ்** (*Samos* (/ˈseɪmɒs/, also US: /ˈsæmoʊs, ˈsɑːmɔːs/; கிரேக்க மொழி: Σάμος வார்ப்புரு:IPA-el) என்பது கிரேக்கத்தின் ஒரு தீவு ஆகும். இது கிழக்கு ஏஜியன் கடலில், சியோசுக்கு தெற்கே, பத்மோஸ் மற்றும் டோடகநிசுக்கு வடக்கேயும், மேற்கு துருக்கியின் கடற்கரையில் இருந்து சுமார் 1.6-கிலோமீட்டர் (1.0 mi) அகலமான மைக்கேல் ஜலசந்தியால் பிரிக்கபட்டுள்ளது. இது வடக்கு ஏஜியன் பிராந்தியத்தின் ஒரு தனி பிராந்திய அலகு மற்றும் பிராந்திய அலகின் ஒரே நகராட்சி ஆகும்.

பண்டைய காலத்தில், சமோஸ் செல்வ வளமிக்க மற்றும் சக்திவாய்ந்த நகர அரசாக இருந்தது. இதன் திராட்சைத் தோட்டங்கள் மற்றும் ஒயின் உற்பத்திக்கு பெயர் பெற்றது.  இது பழங்கால பொறியியல் அதிசயமான யூபாலினியன் நீர்வழியை உள்ளடக்கியது. மேலும் இது யுனெஸ்கோவின் உலக பாரம்பரிய களமான பித்தகோரியன் மற்றும் சாமோசின் எராயன் ஆகியவற்றின் அமைவிடமாகும். சாமோஸ் தீவானது கிரேக்க தத்துவஞானியும், கணிதவியலாளருமான பித்தகோரஸின் பிறப்பிடமாகும், அவரின் பெயராலேயே பித்தேகோரசு தேற்றம் அழைக்கப்படுகிறது. மெய்யிலாளர்களான சமோஸ் மற்றும் எபிகியூரசு மற்றும் பூமி சூரியனைச் சுற்றி வருகிறது என்று முன்மொழிந்த முதல் நபரும் வானியலாளருமான சாமோசின் அரிசுட்டார்க்கசு ஆகியோர் சாமோசை சேர்ந்தவர்களாவர். சாமியான் ஒயின் பழங்காலத்தில் இருந்தே புகழ்பெற்றது. மேலும் இன்னும் இத்தீவில் தயாரிக்கப்படுகிறது.

1835 ஆம் ஆண்டு முதல் இந்த தீவு உதுமானியப் பேரரசின் ஆட்சியின் கீழ் அரை-தன்னாட்சி அதிபரால் நிர்வகிக்கப்பட்டது. இத்தீவு 1912 ஆம் ஆண்டு கிரேக்க நாட்டுடன் இணைக்கப்படும் வரை இந்நிலையே நீடித்தது.

படக்காட்சியகம்
--------------

* வத்தியில் உள்ள நகரமண்டபம் மற்றும் தொல்பொருள் அருங்காட்சியகம்வத்தியில் உள்ள நகரமண்டபம் மற்றும் தொல்பொருள் அருங்காட்சியகம்
* செயின்ட் ஸ்பைரிடன், சமோஸ் நகரம்செயின்ட் ஸ்பைரிடன், சமோஸ் நகரம்
* பழைய புகையிலை தொழிற்சாலை, சமோஸ் நகரம்பழைய புகையிலை தொழிற்சாலை, சமோஸ் நகரம்
* கொக்கரி கடற்கரைகொக்கரி கடற்கரை
* சமோஸ் பன்னாட்டு வானூர்தி நிலையம்சமோஸ் பன்னாட்டு வானூர்தி நிலையம்

குறிப்புகள்
-----------

1. ↑  "Samos". *Oxford Dictionaries*. ஒக்ஸ்போர்ட் பல்கலைக்கழகப் பதிப்பகம். 6 July 2019 அன்று பார்க்கப்பட்டது.
2. ↑  "Samos". *The American Heritage Dictionary of the English Language* (5th ed.). Boston: Houghton Mifflin Harcourt. 2014. 6 July 2019 அன்று பார்க்கப்பட்டது.
3. ↑  "Samos". *Collins English Dictionary*. HarperCollins. 6 July 2019 அன்று பார்க்கப்பட்டது.
4. ↑  "Samos". *Merriam-Webster Dictionary*. 6 July 2019 அன்று பார்க்கப்பட்டது.
5. 1 2  Bunbury, Caspari & Gardner 1911, ப. 116.
தொழிலாளர் பொருளாதார இதழ் - பொருளாதாரம்  சமூக மற்றும் தனியார் நடத்தை பாதிக்கும் பிரச்சினைகளை ஆராயும் சர்வதேச ஆராய்ச்சி பற்றிய சிகாகோ பத்திாிக்கை ஆகும் பல்கலைக்கழகத்தின் காலாண்டில் வெளியிடப்பட்ட ஒரு கல்வி இதழ்.. இது தொழிலாளர் பொருளாதார  உழைப்புச் சமுதாயத்தின் பல்வேறு அம்சங்களை உள்ளடக்கி, உழைப்புச் சேவைகள், பணியாளர்கள் பொருளாதாரம், வருமானம், தொழிற்சங்கங்கள் மற்றும் கூட்டுப் பேரங்கள், தொழிலாளர் சந்தை மற்றும் புள்ளிவிவரங்கள் ஆகியவற்றை உள்ளடக்கியது. இது தொழிலாளர் பொருளாதார சங்கத்தின் அதிகாரப்பூர்வ வெளியீடு ஆகும்.

இந்த இதழ் முதன்முதலில் ஜனவரி 1983 இல் வெளியிடப்பட்டது. அதன் பின்னர், 28 தொகுதிகள் மற்றும் 120 சிக்கல்கள் வெளியிடப்பட்டன (ஆகஸ்ட் 19, 2010 வரை).

செயின்ட் லூயிஸ் ஃபெடரல் ரிசர்வ் வங்கியின் பொருளாதார வல்லுனர் நடத்திய 2009 ஆம் ஆண்டு  தொழிலாளர் பொருளாதார இதழ் அடிப்படையில் 30 பொருளாதார பத்திரிகைகள் பட்டியலில் 8 வது இடத்தைப் பிடித்தது. (பகுப்பாய்வு 2001 மற்றும் 2008 க்கு இடையில் இந்த 30 பத்திரிகைகள் பிரசுரிக்கப்பட்டது.)

இவ்விதழ் பதிப்பாசிரியர் பால் ஒயர் ஆவார். அதன் இணை ஆசிரியர்கள் ஒரியானா பண்டியரா ஆவாா்.

குறிப்புகள்
-----------

1. ↑  Wall, Howard J. (April 2009). "Journal Rankings in Economics: Handle with Care" (PDF). *Federal Reserve Bank of St. Louis Research Division*.

வெளி இணைப்புகள்
---------------

* அதிகாரப்பூர்வ இணையதளம்
* Society of Labor Economists
**7.62x39 மிமீ**- இது சுடுகலன் தோட்டா **எஸ் கே எஸ்** (SKS Carbine) சுடுகலன்கள் அல்லது துப்பாக்கிகளுக்காக இரண்டாம் உலக்ப்போரின் போது வடிவமைக்கப்பட்டது. இது ஜெர்மன் ஜி கோ தோட்டா 7.75x39மிமீ மாதிரியாக வைத்து உருவாக்கப்பட்டது.

அதன் பின் நடந்த போர்களில் ஜெர்மனியில் 7.92x33 மிமீ குர்ஸ் வகைப் பயன்படுத்தப்பட்டது என்பது குறிப்பிடத்தக்கது. உலகப்போருக்குப்பின் தயாரிக்கப்பட்ட ஏகே-47 வகை சுடுகலன் இந்த தோட்டாவை மையமாக வைத்தேத் தயாரிக்கப்பட்டது. 1970 வரை சோவியத் நாடுகளில் இந்த வகைத் தோட்டாவே பயன்படுத்தப்பட்டது இன்னும் சில பயனர்கள் இதைப் பயன்படுத்திவருகின்றனர்.

இது பின்னாளில் 5.45x39மிமீ வகையாக மாற்றிப் பயன்படுத்தப்பட்டது. ஆரம்பத்தில் சோவியத் எம் 43 தோட்டாக்கள் *படகு வால் தோட்டாக்களாக* இருந்தன. அதிலிருந்து சில் மாறுதல்களுட்ன தோன்றியவையே இவைகள். இந்தவகைத் தோட்டாக்களையே ஏகே-47 சுடுகலன்களில் தோட்டாக்களாகப் பயன்படுத்தப்படுகிறது. இதன் நுனிப்பகுதி தாமிரக்கலவை அல்லது செம்பால் பூசப்பட்டு கூர்மையானதாக அமைக்கப்பட்டிருக்கும்.

மேற்கோள்கள்
-----------

1. ↑  "SAAMI spec sheet (7.62x39mm on page 53)" (PDF). 2019-01-25 அன்று மூலம் (PDF) பரணிடப்பட்டது. 2019-01-24 அன்று பார்க்கப்பட்டது.
2. ↑  "CIP spec sheet for 7.62x39mm" (PDF). 2018-07-14 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2019-01-24 அன்று பார்க்கப்பட்டது.
3. ↑  "Steel Cased Ammo – Wolf Performance Ammunition". 6 November 2016 அன்று மூலதளத்திலிருந்து பரணிடப்பட்டது எடுக்கப்பட்டது. 30 January 2016 அன்று பார்க்கப்பட்டது.
**அம்மணி** (*Ammani*) என்பது அக்டோபர் 14,2016இல் வெண் கோவிந்தா தயாரிப்பில் நடிகை லட்சுமி ராமகிருஷ்ணன் இயக்கத்தில் வெளிவந்த தமிழ்த் திரைப்படமாகும்.. இப்படத்தில் நடிகைகள் லட்சுமி ராமகிருஷ்ணன், சுப்பலட்சுமி, நடிகர் நிதின் சத்யா ஆகியோர் முக்கிய கதாபாத்திரத்தில் நடித்துள்ளனர். இப்படத்திற்கு கே இசையமைத்துள்ளார்.

நடிகர்கள்
---------

* சாலம்மாவாக லட்சுமி ராமகிருஷ்ணன்
* முத்துவாக ஜியார்ஜ் மரியன்
* சிவாவாக நிதின் சத்யா
* யாமனாக ரோபோ சங்கர்
* அமுதாவாக செம்மலர் அன்னம்

தயாரிப்பு
---------

இயக்குனரும் நடிகையுமான லட்சுமி ராமகிருஷ்ணன் ஒரு தனியார் நிகழ்ச்சியில் வந்த ஒரு பெண்ணை சந்தித்த இவர் அப்பெண்ணின் வாழ்க்கையில் நடந்த ஒரு நிகழ்வை மையமாக்கி ஒரு திரைப்படமாக இயக்கினார். இயக்குனர் கௌதம் மேனன் இயக்கிய விண்ணைத்தாண்டி வருவாயா திரைப்படத்தில் பழம்பெரும் நடிகை சுப்புலட்சுமி லட்சுமி ராமகிருஷ்ணனுடன் இணைந்து நடித்துள்ளார். நடிகர்கள் ரோபோ சங்கரும் நிதின் சத்யாவும் இப்படத்தில் இணைந்தனர். 2015ஆம் ஆண்டில் இப்படத்தின் படப்பிடிப்புத் தொடங்கப்பட்டது..

இப்பட தயாரிப்பு ஜூலை 2015 அன்று முடிந்த நிலையில் செப்டம்பர் 2015ல் பட முன்னோட்டத்தை வெளியிட்டனர். திரைப்பட வெளியிடும் விழா குவைத்தில் நடைபெற்றது. இப்படத்தின் மற்றொரு பட முன்னோட்டத்தை துபாயில் வெளியிட்டனர். முதலில் 2015 தீபாவளியன்று இப்படம் திரையிட அறிவிக்கப்பட்டனர் பின்னர் இயக்குனருக்கும் தயாரிப்பாளருக்கும் ஏற்பட்ட கருத்து வேறுபாட்டால் இப்படம் 2016ல் வெளியிடப்பட்டது.

ஒலிப்பதிவு
----------

இப்படத்திற்கு பிண்ணணி இசையும் பாடல்களும் கே இசையமைத்துள்ளார். இப்படத்தின் அனைத்துப் பாடல்களை பாடலாசிரியர் நா.முத்துக்குமார் இயற்றியுள்ளார். இப்படத்தின் நான்கு பாடல்களைக் கொண்ட நிலையில் அக்டோபர் 7, 2016ல் பாடல்களை வெளியிடப்பட்டது.

சிஃபி.காம் "இப்பட பாடல்கள் அனைத்தும் மிகவும் சிறப்பாக இருக்கிறது" என்று பாராட்டியது. தி டைம்ஸ் ஆஃப் இந்தியா "கே நன்கு முயற்சி எடுத்து இசையமைத்துள்ளார்" என்றது." எனவும் பாராட்டியது.

வரவேற்பு
--------

இப்படம் மகிழ்ச்சியான வரவேற்பை ஏற்படுத்தியது. சிஃபி.காம் "இப்படம்சமுதாயத்திற்கு நன்கு கருத்துரைத்தது" எனவும் "இப்படத்தில் லட்சுமி ராமகிருஷ்ணன் நன்றாக இயக்கி முக்கிய கதாப்பாத்திரத்தில் மிகவும் நன்றாக நடித்துள்ளார்" எனவும் பாராட்டியது.

உசாத்துணை
---------

1. ↑  "when-lakshmy-was-in-awe-of-subbalakshmis-enthusiasm-news". 2016-10-10 அன்று மூலம் பரணிடப்பட்டது. 2019-03-25 அன்று பார்க்கப்பட்டது. Unknown parameter `|=` ignored (உதவி)
2. ↑  "I don't like being called paati: Subbulakshmi".
3. ↑  "Ammani heads to Kuwait, Dubai".
4. ↑  "Music Review: Ammani".
5. ↑  "Ammani review- Honest attempt". 2016-10-13 அன்று மூலம் பரணிடப்பட்டது. 2019-03-25 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *அம்மணி*
***மெகாலோசாரஸ்*** என்னும் ஊர்வன வகையைச் சேர்ந்த தொன்மா 16 கோடி ஆண்டுகளுக்கு முன்பு வாழ்ந்ததாக கருதப்படுகிறது.

இந்த மிருகத்தின் எலும்புக்கூடு தொகுதிகள் பல இடங்களில் கண்டெடுக்கப்பட்டு இங்கிலாந்து நாட்டின் காட்சி சாலையிலும், ஆகஸ்போர்டு பல்கலைகழக காட்சி சாலையிலும் வைக்கப்பட்டுள்ளது.

ஊர்வன இனத்தில் நீளமானது என்ற பெயரைக் குறிக்க "மெகாலோசாரஸ்" என்று அழைக்கப்படுகிறது. இந்த மிருகம் சுமார் 30 அடி நீளமும், உயரம் சுமார் 12 அடி.

மிக வலிமையான இரண்டு கால்களின் உதவியால் இதன் கணத்த உடல் தாங்கப்பட்டு இருந்திருக்கிறது. முன் இரண்டு கால்கள் மிகச் சிறியதாக இருந்தது, அதனால் அதற்கு எந்தப் பயனும் இருந்திருக்காது என்று கருதுகின்றனர்.

மற்ற மிருகங்கள் போல் தலை நிமிர்ந்து நிற்காமல் ஒரு படுக்கை வசத்திலேயே வலிமையான இரண்டு கால்களால் தாங்கப்பட்டு, தலைப் பகுதியும் உடல் பகுதியும் சமமாக இருக்க இதன் உடலின் பின் பகுதியான வால் திண்மையான நீண்டு இருந்திருக்கிறது.

குனிந்த நிலையிலேயே இரண்டு கால்களின் உதவியால், ஓடவோ நடக்கவோ செய்திருக்க வேண்டும் என்று தொல்லுயிர் அறிஞர்கள் கண்டு பிடித்துள்ளனர். இதன் பொரிய தலையும் கூர்மையான பற்களும் இது ஒரு மாமிசம் உண்ணும் விலங்காக வாழ்ந்திருக்கிறது என்று தெரிகிறது.
Samsung Galaxy J7 LTE SM-J700F (India Model)
**சாம்சங் கேலக்ஸி ஜெ7** (*Samsung Galaxy J7*) என்பது சாம்சங் எலக்ட்ரானிக்ஸ் நிறுவனத்தால் தயாரிக்கப்பட்ட ஒர் ஆண்ட்ராய்டு இடைத்தர ஸ்மார்ட்போன் ஆகும். இது ஜூன் 2015 இல் அறிமுகப்படுத்தப்பட்டது.

அலைவரிசை
--------

ஜி.எஸ்.எம் , அதிவேக இணைப்பு அலைவரிசை(ஹெச்.எஸ்.பி.எ),அகண்ட அலைவரிசை (எல்.டி.இ).

அளவு
----

152.52 x 78.7x 75 மி.மீ

எடை
---

171 கிராம்

தொடர்பு எண்ணின் குறியட்டை
-------------------------

இரண்டு தொடர்பு எண்ணின் குறியட்டைகளை பயனடுத்த முடியும்.

முகப்பு
-------

5x5 அங்குலம்

உலாபேசி பிரித்திறன்
-------------------

720x1280 திரைத்தெளிவுத் திறன்

பயன்படும் தளங்கள்
-----------------

5.1 (லாலிபாப்)
6.0.1 (மார்ஷ்மல்லோ) மாற்றலாம்

நினைவகம்
--------

நேரடிஅனுகல் நினைவகம் : 1.5 எண்ணுண்மி
நினைவக அட்டை  : 16 எண்ணுண்மி

ஒளிப்படக்கருவி
--------------

பின்புறம்  : 13நுண்மி ஒளி உமிழ் இருமுணையம்
முன்புறம்  : 5நுண்மி ஒளி உமிழ் இருமுணையம்
நிகழ்படம்  : 1080 திரைத்தெளிவுத்திறன்
சிறப்பு  : குவியம், முகம் கண்டறியதல்,அகலப்பரப்புக் காட்சி

ஒலி
---

அழைப்பு  : அழைப்புத்தொனி(ரிங்டோன்),அதிர்வு (வைப்ரேட்),எம்.பி.3, 
ஒலிப்ப்ருக்கி  : ஆம்
3.5 மி.மீ  : ஆம்
புவியிடங்காட்டி:ஆம்

செய்தி
------

குறும்செய்தி, பல்லூடகச் செய்தி(எம்.எம்.எஸ்), மின்னஞ்சல்.

மின்கலம்
--------

3000 mah கொண்ட நீக்கக்கூடிய மின்கலம் இதில் உள்ளது, 18 மணித்தியாலங்கள் பேசும் நேரத்தையும் 76 மணித்தியாலங்கள் பாடல்கள் கேட்கும் நேரத்தையும் கொண்டுள்ளது.

வன்பொருள்
---------

1.5ஜிபி நேரடி அணுகல் நினைவகத்தையும் (ரேம்) 128 ஜிபி வரை மைக்ரோ SD கார்டுடன் விரிவாக்கப்படக்கூடிய 8GB அல்லது 16 ஜிபி நிலையான நினைவகத்தையும் இக் கைபேசி கொண்டுள்ளது. சாம்சங் ஜெ7 இன் கேமராக்கள் 13 மெகாபிக்சல் முதன்மை கேமரா மற்றும் எல்இடி பிளாஷ் கொண்ட 5 மெகாபிக்சல் முன் கேமராவையும் கொண்டுள்ளது. சாம்சங் உயர் தெளிதிறன் கொண்ட அமோ எல்.ஈ.டி கொள்ளளவு தொடுதிரையை இத்தொலைபேசியில் பயன்படுத்தி உள்ளது.

சான்றுகள்
---------

1. ↑  "Galaxy J7". www.samsung.com.
2. ↑  "Samsung Galaxy J7". www.gsmarena.com.
**7 நாட்கள்** (7 Naatkal), கௌதம் வி.ஆர் இயக்கத்தில், கே. கார்த்திக், கே. கார்த்திக்கேயன் ஆகியோரின் தயாரிப்பில், சக்தி வாசு, கணேஷ் வெங்கட்ராமன், பிரபு ஆகியோரின் முன்னணி கதைப்பாத்திர நடிப்பில் வெளியாகியுள்ள தமிழ்த் திரைப்படம். இத்திரைப்படம் விஷால் சந்திரசேகர் இசையில், எம். எஸ். பிரபுவின் ஒளிப்பதிவில், எம். ஜெஸ்வின் பிரபுவின் படத்தொகுப்பில் 2 சூன், 2017 அன்று வெளியாகியுள்ள தமிழ்த்திரைப்படம்.

நடிப்பு
-------

* சக்தி வாசு - கௌதம் கிருஷ்ணாவாக
* பிரபு - விஜய் ரகுநாத்தாக
* கணேஷ் வெங்கட்ராமன் - சாய் பிரசாத்தாக
* நிகேசா படேல் - பூஜாவாக
* ராஜீவ் கோவிந்தா பிள்ளை - சித்தார்த் ரகுநாத்தாக
* அங்கனா ராய் - ஜெனிபராக
* நாசர் - பீட்டர் எஸ் குமார்
* தேவதர்சினி - கௌதமின் சகோதரியாக
* எம். எசு. பாசுகர் - பாஸ்கராக
* சந்தான பாரதி - முதலமைச்சராக
* சின்னி ஜெயந்த் - பி.கே. நாயுடுவாக
* விஷ்ணு பாலசுப்ரமணியன்
* மாஸ்டர் ராகவன் - அனுஷ்
* பேபி விசிஸ்டா ரெட்டி - சிறீநிதி

கதை
---

இன்னும் ஒரு வாரத்தில் திருமணம் நடைபெற இருக்கும் விஜய் ரகுநாத்தின் (பிரபு) மகனுக்கு ஏழாவது நாள் அன்று என்ன நடக்கின்றது என்பதே இப்படத்தின் கதைச்சுருக்கம். மாநிலத்தின் முதலமைச்சரிடம் மிகவும் நெருக்கமாக இருப்பவர் பணக்காரத் தொழிலதிபர் விஜய் ரகுநாத்தின் (பிரபு). விஜய் ரகுநாத்திற்கு ஒரு மகனும் வளர்ப்பு மகனும் உள்ளனர்.
அவரின் மகன் சித்தார்த் ரகுநாத் (ராஜீவ் கோவிந்தா பிள்ளை) பெண்களை பாலியல் நோக்கில் விரும்பும் ஒருவர். வளர்ப்பு மகன் காவல் துறையில் இணையம் சார் குற்றங்களைத்தடுக்கும் அலுவலலாக உள்ளார். விஜய் ரகுநாத்தின் பெயருக்கு இழுக்கு ஏற்படுத்தும் வகையில் ஒரு நிகழ்வு நடக்க இருக்க, அதைத் தடுத்து நிறுத்துவதற்கான பொறுப்பை வளர்ப்பு மகனிடம் ஒப்படைக்கிறார் அவர். இந்தசிக்களுக்குள் ஒன்றாக அடுக்குமாடி ஒன்றில் வாழும் கௌதம் கிருஷ்ணாவாகவும் (சக்தி) பூஜாவும் (நிக்கிஷா) சிக்கிக் கொள்கின்றனர். அவர்கள் எப்படி சிக்கலில் வந்தார்கள்? விஜய் ரகுநாத்தின் தன் வளர்ப்பு மகனுக்கு கொடுத்தப் பணியை முடித்தாரா? சிக்கல்களில் இருந்து கௌதம் கிருஷ்ணாவாகவும் பூஜாவும் தப்பித்தார்களா? விஜய் ரகுநாத்தின் மகனுக்கு திருமணம் நடந்ததா இல்லையா? என்பதே இத்திரைப்படத்தின் கதைப்பின்னல்.

சான்றுகள்
---------

1. ↑
2. ↑
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *7 நாட்கள்*
**ஐக்கிய அரபு அமீரக திர்கம்** (UAE DIRHAM) என்பது ஐக்கிய அரபு அமீரகத்தின் நாணயம் ஆகும். இதன் பெறுமதி ஐக்கிய அமெரிக்க டாலருடன் நிரந்தரமாகப் பிணைக்கப்பட்டுள்ளது. இதன் ஐஎஸ்ஓ 4217 குறியீடு AED என்பதாகும். அதிகாரபூர்வமற்ற முறையில் இதனை DH, Dhs. எனவும் குறிப்பது உண்டு. ஒரு *திராம்* 100 சிறு அலகுகளாகப் பிரிக்கப்பட்டுள்ளது. இது ஃபில் எனப்படும்.

வரலாறு
------

இது 1973 ஆம் ஆண்டில் அறிமுகம் செய்யப்பட்டது. இது, அபுதாபி தவிர்ந்த ஏனைய அமீரகங்களில் 1966 ஆம் ஆண்டிலிருந்து பயன்பாட்டில் இருந்து வந்த கட்டார் மற்றும் துபாய் ரியால் என்னும் நாணயத்துக்கும், அபுதாபியில் புழங்கிய பஹ்ரெய்ன் தினாருக்கும் பதிலாகப் புழக்கத்துக்கு வந்தது. 1966 ஆம் ஆண்டுக்கு முன்னர் ஐக்கிய அரபு அமீரகத்தின் உறுப்பு அமீரகங்கள் வளைகுடா ரூபா (Gulf rupee) என்னும் நாணயத்தைப் பயன்படுத்தின. வளைகுடா ரூபாவில் இருந்து கட்டார் மற்றும் துபாய் ரியாலுக்கு மாறிய இடைக்காலத்தில் சிறிது காலம் சவூதி ரியாலும் இந்த அமீரகங்களில் புழங்கியது. 

நடைமுறையில் திராம், ஐக்கிய அமெரிக்க டாலருடன் பிணைக்கப்பட்டுள்ளது. ஒரு அமெரிக்க டாலர், 3.6725 திராமுக்குச் சமன் ஆகும். திராம் என்னும் சொல் *திராச்மே* (Drachmae) என்னும் கிரேக்கச் சொல்லிலிருந்து பெறப்பட்டது. *திராச்மே* உலகில் மிகப் பரவலாகப் புழங்கிய ஒரு நாணயம். நூற்றாண்டுகளாக நடைபெற்ற வணிகத்தின் காரணமாக, ஓட்டோமான் பேரரசு ஊடாக மத்திய கிழக்கில் இது வழங்கி வருகின்றது.

நாணயக் குற்றிகள்
----------------

1973 ஆம் ஆண்டில் திராம் ஐக்கிய அரபு அமீரகத்தின் நாணயமாக அறிமுகப்படுத்தப்பட்ட போது, 1, 5, 10, 25, 50 ஃபில்கள் மற்றும் 1 திராம் பெறுமதி கொண்ட நாணயக் குற்றிகள் வெளியிடப்பட்டன. 1, 5, 10 ஃபில் நாணயங்கள் வெண்கலத்திலும், உயர் பெறுமது கொண்ட நாணயங்கள் குப்பிரோ நிக்கலிலும் அச்சிடப்பட்டன. 1995 அம் ஆண்டில் 1 திராம், 50 ஃபில் குற்றிகளின் அளவு சிறிதாக்கப்பட்டது. வட்ட வடிவமாக இருந்த 50 ஃபில் குற்றி, எழுகோண வடிவமாக்கப்பட்டது.

நாணயத் தாள்கள்
--------------

1973 இல், ஐக்கிய அரபு அமீரக நாணயச் சபை 1, 5, 10, 50, 100, 1000 ஆகிய பெறுமதிகளில் நாணயத் தாள்களை வெளியிட்டது. 1982 இன்னொரு தொடர் வெளியிடப்பட்டபோது 1 திராம், 1000 திராம் தாள்கள் விலக்கப்பட்டன. 500 திராம் தாள் 1983 ஆம் ஆண்டில் வெளியிடப்பட்டது. 200 திராம் தாள் 1989 ஆம் ஆண்டில் அறிமுகப்படுத்தப்பட்டது. 2000 ஆவது ஆண்டில் 1000 திராம் தாள் மீண்டும் புழக்கத்துக்கு வந்தது. 200 திராம் தாள் 1989 இல் மட்டுமே அச்சடிக்கப்பட்டதால் அண்மைக் காலங்களில் அதன் புழக்கம் மிகவும் அரிதாகவே காணப்பட்டது. மே 2008 இல் புதிய 200 திராம் தாள்கள் வெளியிடப் பட்டுள்ளன.

| 1982 தொடர் |
| --- |
| படிமம் | பெறுமதி | முதன்மை நிறம் | விபரம் |
| முன்பக்கம் | பின்பக்கம் | முன்பக்கம் | பின்பக்கம் |
|  |  | 5 திராம் | மண்ணிறம் |  |  |
|  |  | 10 திராம் | பச்சை |  |  |
|  |  | 20 திராம் | நீலம் |  |  |
|  |  | 50 திராம் | ஊதா |  |  |
|  |  | 100 திராம் | இளஞ்சிவப்பு |  |  |
|  |  | 200 திராம் | பச்சை / மண்ணிறம் |  |  |
|  |  | 500 திராம் | இள நீலம் |  |  |
|  |  | 1000 திராம் | பசும்-நீலம் |  |  |
**மெஃபெனமிக் காடி** (Mefenamic acid) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக வலி , மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஃபெனமிக் அமிலக் கிளைப் பொருள்கள் வகைக்குள் அடங்குகின்றது.
இம்மருந்து Mefalth, Mefalth T, Ponstel, Ponstan, Ponstal போன்ற வணிகப் பெயர்களில் விற்பனை செய்யப்படுகின்றது.

| வேறு வணிகப் பெயர்கள் |
| --- |
| Parkemed, Mafepain, Mefamed, Mephadolor, Meftal, Dyfenamic, Potarlon, Dolfenal, Meyerdonal, Alfoxan, Fenagesic, Spiralgin. |

மருத்துவப் பயன்பாடு
-------------------

பொதுவாக வலி , மாதவிடாய் வலி (வலிமிக்க மாதப்போக்கு) போன்ற நோய்களுக்கு மெஃபெனமிக் காடி பயன்படுத்தப்படுகின்றது, இவை தவிர பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.

பக்க விளைவுகள்
--------------

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் வாந்தி, தலைவலி, பதட்டம் ஆகும். இவற்றைத்தவிர காதில் ரீங்காரம், வயிற்றுப்போக்கு, தோல் அரிப்பு, பார்வை மங்கல், வயிற்றுப் பொருமல், தூக்கமின்மை பக்க விளைவுகளும் மெஃபெனமிக் காடி பயன்பட்டால் ஏற்படும்.

பயன்பாட்டெதிர் நிலைகள்
----------------------

இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

மேற்கோள்கள்
-----------

1. ↑   acid?page=1
2. ↑
**சாம் ஆண்டன்** (*Sam Anton*) இந்தியாவைச் சேர்ந்த ஒரு திரைப்பட இயக்குநர் மற்றும் திரைக்கதை எழுத்தாளர் ஆவார். 1985 ஆம் ஆண்டு இவர் பிறந்தார். முக்கியமாக தமிழ் மொழி திரைப்படங்களில் இவர் பணியாற்றுகிறார். 2015 ஆம் ஆண்டு டார்லிங் என்ற திகில் நகைச்சுவை [[ஜி. வி. பிரகாஷ் குமார்|படத்தில் சாம் அறிமுகமானார், இத்திரைப்படத்தில் இசையமைப்பாளர் ஜி.வி.பிரகாசு குமார் ஒரு நடிகராக நடிக்கத் தொடங்கினார். நாயகி நிக்கி கால்ராணிக்கும் இது முதல் தமிழ் படமாகும். டார்லிங் படத்தின் வெற்றியைத் தொடர்ந்து 2016 ஆம் ஆண்டில் மீண்டும் நடிகராக மாறிய இசையமைப்பாளருடன் இணைந்து இரண்டாவது படமான எனக்கு இன்னொரு பெயர் இருக்கு படத்தை சாம் இயக்கினார். சாம் ஆண்டன் பணியாற்றிய அதர்வா மற்றும் அன்சிகா மோத்வானி நடித்த 100 என்ற படமும், யோகி பாபு நடித்த *கூர்கா* என்ற படமும் 2019 ஆம் ஆண்டு வெளியிடப்பட்டன.

தொழில்
------

சாம் தனது பள்ளிப்படிப்பை எக்மோரிலுள்ள டான் பாசுகோ பள்ளியில் படித்தார். எசு.ஆர்.எம் பொறியியல் கல்லூரியில் பட்டம் பெற்றார். அதன் பிறகு ஒரு தொலைக்காட்சியில் தனது வாழ்க்கையை ஒரு நிகழ்நேர நிகழ்ச்சியுடன் தொடங்கினார். சுடுடியோ கிரீனைச் சேர்ந்த கே.இ.ஞானவேல் ராசா இவரது வேலையைக் கவனித்ததால் அல்லு அரவிந்தின் கீதா ஆர்ட்சுடன் இணைந்து டார்லிங் படத்தில் நடிக்க வாய்ப்பு கொடுத்தார். .

திரைப்படவியல்
-------------

| Year | Film | Role Credited as | Notes |
| --- | --- | --- | --- |
| 2015 | *டார்லிங்* | இயக்குனர், எழுத்தாளர் |  |
| 2016 | *எனக்கு இன்னொரு பெயர் இருக்கு (திரைப்படம்)* | இயக்குனர், எழுத்தாளர் |  |
| 2019 | *100* | இயக்குனர், எழுத்தாளர் |  |
| 2019 | *கூர்கா* | இயக்குனர், எழுத்தாளர், தயாரிப்பாளர் |  |
|

ஒரு நடிகராக
* சரபம் (2014)

மேற்கோள்கள்
-----------

1. ↑  "Sam Anton has to do more action-oriented scripts: Atharvaa - Times of India". *The Times of India*.
2. ↑  "Director Sam Anton on working with Atharvaa in 100". *The Hindu*. 6 May 2019.
3. ↑  Kumar, Pradeep (13 May 2019). "Atharvaa on what prompted him to sign '100'". *The Hindu*.
4. ↑  "Yogi Babu didn't want to play the lead in 'Gurkha': Sam Anton". *The New Indian Express*.

புற இணைப்புகள்
--------------

* ஐ.எம்.டி.பி இணையத்தளத்தில் சாம் ஆண்டன்
**புரசு** (*butea monosperma*) என்பது பலாச (*butea*) வகையைச் சேர்ந்த ஒரு மரமாகும். இதற்கு **பலாசு**, **பொரசு**, **புரசை**, என்ற வேறு பெயர்கள் உண்டு. இது ஒன்பதாம் நூற்றாண்டுவரை பலாசம் என்றே அழைக்கப்பட்டது. இது பகட்டான செம்மஞ்சள் நிறப் பூங்கொத்தினையும் தட்டையான விதைகளையும் உடையது. இது இலையுதிர் காடுகளில் தானாக வளரும் மரமாகும். அழகுக்காகத் தோட்டங்களிலும் வளர்க்கப்படுகிறது. இதன் பூ, விதை, பட்டை, பிசின் ஆகியவை மருத்துவப்பயன் உடையவை. திருத்தலைச்சங்காடு, திருக்கஞ்சனூர் ஆகிய சிவத் தலங்களில் புரசு (பலாசம்) தலமரமாக உள்ளது. இதனை *கிளி மூக்கு பூ* என்றும் அழைப்பார்கள். இந்தியாவின் மாநிலங்களில் ஒன்றான சார்க்கண்ட்டின் மாநில மலராக இப்பூ விளங்குகிறது.

பயன்கள்
-------

பலாசத்தின் மற்றொரு முக்கியப் பயன் இதைத் தாக்கும் அரக்குப் பூச்சியான கெர்ரியா லக்காவால் உண்டாகிறது. இந்த பூச்சி மரத்தின் தண்டுப் பகுதியில் வளர்ந்து அரக்கை உண்டாக்குகிறது. ஷெல்லாக் எனப்படும் இந்த அரக்கில் மணமுள்ள பிசின், நிறப் பொருளில் மெழுகு, புரதங்கள், கனிம உப்புகள், மணப் பொருட்கள் போன்றவை காணப்படுகின்றன. இந்த மெழுகை ஆப்பிள், ஆரஞ்சு பழங்களின்மேல் பூசப்படுவதால், அவற்றின் சேமிப்புக் காலம் அதிகரிக்கப்படுகிறது. அரக்கு உற்பத்திக்காகவே இந்தியாவின் மத்திய மாநிலங்களில் இந்தத் தாவரம் அதிகமாக வளர்க்கப்படுகிறது.

மேற்கோள்கள்
-----------

1. ↑  "*Butea monosperma* (Lam.) Taub". *Germplasm Resources Information Network*. United States Department of Agriculture. 2006-05-18. 2009-05-08 அன்று மூலம் பரணிடப்பட்டது. 2009-10-24 அன்று பார்க்கப்பட்டது.
2. ↑  "கிழக்கில் விரியும் கிளைகள் - 26: கிளிமூக்கு மலர்". தி இந்து. 16 ஏப்ரல் 2016. 17 ஏப்ரல் 2016 அன்று பார்க்கப்பட்டது.
3. ↑
4. ↑  திருக்கோயில் மரங்களின் மருத்துவப் பயன்கள், சு. திருஞானம். பக்.18
5. ↑  விரியும் கிளைகள் - 26: கிளிமூக்கு மலர் தி இந்து தமிழ் 16 ஏப்ரல் 2016﻿
6. ↑  "அரசனை நம்பி, கைவிடப்பட்ட புரசம்". தி இந்து (தமிழ்). 23 ஏப்ரல் 2016. 23 ஏப்ரல் 2016 அன்று பார்க்கப்பட்டது.
7ம் நூற்றாண்டின் ஆரம்பத்தில் கிழக்கு அரைக்கோளம்
7, நூற்றாண்டின் இறுதியில் கிழக்கு அரைக்கோளம்
கையால் எழுதபட்ட திருக்குரானின் ஒரு அத்தியாயம்
ஆங்கிலோ-சாக்சன்களின் முகமூடி ஒன்று (625)
**7ஆம் நூற்றாண்டு** என்ற காலப்பகுதி கிபி 601 தொடக்கம் கிபி 699 வரையான காலப்பகுதியைக் குறிக்கிறது.

632 ஆம் ஆண்டில் முகமதுவின் இறப்பிற்குப் பின்னர் முஸ்லிம்களின் உலக ஆக்கிரமிப்பு ஆரம்பமாகியது. அராபியக் குடாவுக்கு வெளியே இஸ்லாம் பரவியது. பாரசீகத்தை இஸ்லாமியர்கள் கைப்பற்றியதை அடுத்து சசானிட் பேரரசு வீழ்ச்சி கண்டது. இந்நூற்றாண்டிலேயே சிரியா, ஆர்மீனியா, எகிப்து, வடக்கு ஆப்பிரிக்கா ஆகியவற்றை முஸ்லிம்கள் கைப்பற்றினர்.

கொன்ஸ்டண்டீனப்போல் உலகின் மிகப்பெரியதும், செல்வச் செழிப்பும் கொண்ட நகரமாக இருந்தது. உலகெங்கும் ஜஸ்டீனியக் கொள்ளை நோய் பரவி 100 மில்லியன்களுக்கும் அதிகமானோரைக் கொன்றது. இதனால் ஐரோப்பாவின் மக்கள் தொகை 550-700 ஆம் ஆண்டளவில் 50 விழுக்காடு குறைந்தது.

வட இந்தியாவில் ஆறாம் நூற்றாண்டின் இறுதியில் பிளவு பட்டிருந்த பல சிறிய இராச்சியங்களை ஹர்ஷவர்தனர் ஒன்றிணைத்தார். தொண்டை மண்டலத்தில் 575 அளவில் பல்லவரின் ஆட்சியை நிறுவிய சிம்மவிஷ்ணு பரம்பரையினருக்கும் முதலாம் பாண்டியப் பேரரசைச் சேர்ந்த பாண்டியர்களுக்கும் அரசுரிமைக் குறித்த ஆதிக்கப் போர்கள் நடந்தன. 7ம் நூற்றாண்டின் காவிரிக் கரையின் வடக்குப் பகுதிவரை பல்லவப் பேரரசின் ஆளுகைக்குட்பட்டது.

நிகழ்வுகள்
----------

* இஸ்லாம் அரேபியாவில் பரவியது. திருக்குர்ஆன் ஆவணப்படுத்தப்பட்டது.
* உலக மக்கள் தொகை 208 மில்லியனாகக் குறைந்தது.
* ஆங்கிலோ-சாக்சன் மக்கள் இந்நூற்றாண்டின் முற்பகுதியில் பரவ ஆரம்பித்தனர்.
* சிந்துவில் பௌத்த ஆட்சி முடிவுக்கு வந்தது.
* ஆங்கில கவிதைகள் எழுதப்பட்டன.
* 622, இஸ்லாமிய நாட்காட்டியின் முதலாம் ஆண்டு ஆரம்பம்.
* 632, முஸ்லிம்களின் ஆக்கிரமிப்பு ஆரம்பமானது.

கண்டுபிடிப்புகள்
----------------

* 650, சீனாவின் முதலாவது காகித நாணயம் அறிமுகப்படுத்தப்பட்டது.

குறிப்பிடத்தக்கவர்கள்
---------------------

* முகமது (570–632), முதலாவது நபி
* பிரம்மகுப்தர், இந்தியக்கணித நிபுணர்
* திருஞானசம்பந்தமூர்த்தி நாயனார்
* திருநாவுக்கரசு நாயனார்

மேற்கோள்கள்
-----------

1. ↑  "The History of the Bubonic Plague". 2007-07-28 அன்று மூலம் பரணிடப்பட்டது. 2008-12-23 அன்று பார்க்கப்பட்டது.
**கராச்சி கால்நடை சந்தை** (*Karachi Cattle Market*) பாக்கித்தான் நாட்டின் கராச்சி நகரத்திலுள்ள சோராப் கோத் திற்கு அருகிலுள்ள நெடுஞ்சாலையில் அமைந்துள்ளது. மாட்டு மண்டி அல்லது மாவேசி மண்டி என்றும் இச்சந்தை அழைக்கப்படுகிறது. ஒவ்வோர் ஆண்டும் அமைக்கப்படும் இக்கால்நடை சந்தை நடத்தப்படுகிறது.    இந்த சந்தை பெரும்பாலும் ஆசியாவின் மிகப்பெரிய கால்நடை சந்தையாக கருதப்படுகிறது. மேலும் ஆயிரக்கணக்கான விலங்குகள் சிறிய, சுதந்திரமான வர்த்தகர்களால் விற்கப்படுகின்றன.  இசுலாமியர்கள் மத்தியில் கொண்டாடப்படும் ஈத் அல்-ஆதா பண்டிகையின் காரணமாக வாங்குபவர்கள் விலங்குகளை பலியிடுவதற்காக வாங்குகிறார்கள்.

இடம் மற்றும் அளவு
-----------------

கராச்சி கால்நடை சந்தை சோராப் கோத் இன்டர்சேஞ்சிலிருந்து 13 கிலோமீட்டர் தொலைவில் அமைந்துள்ளது. சந்தையின் அளவு 900 ஏக்கருக்கு மேல் ஆகும். இங்கு பசுக்கள், ஆடுகள் மற்றும் ஆட்டுக்குட்டிகள் உட்பட 700,000 எண்ணிக்கைக்கும் மேற்பட்ட கால்நடைகள் விற்பனைக்காக காட்சிப்படுத்தப்படுகின்றன. விற்பனையாளர்கள் முக்கியமாக சிந்து மற்றும் பஞ்சாபின் கிராமப்புற பகுதிகளில் இருந்து சந்தைக்கு வருகிறார்கள். இங்கு கால்நடை வளர்ப்பு ஒரு பொதுவான தொழிலாக உள்ளது.

கராச்சியின் குடிமக்களின் பெரும் தேவையைப் பூர்த்தி செய்வதில் சந்தை முக்கிய பங்கு வகிக்கிறது. 150 பில்லியன் பாக்கித்தான் ரூபாய் மதிப்பீட்டில் வருடாந்திர வர்த்தகத்துடன், நாட்டின் பொருளாதாரத்தில் இச்சந்தை முக்கிய பங்கு வகிக்கிறது.

போக்குவரத்து இடையூறுகள்
-----------------------

நகர் முழுவதும் வாங்குபவர்களுக்கு கால்நடைகளை வாங்க சந்தை வாய்ப்பளிக்கும் அதே வேளையில், சுற்றியுள்ள பகுதிகளில் பரவலான போக்குவரத்து நெரிசலை ஏற்படுகிறது.  குல்சார் இ இச்ரி உள்ளிட்ட நெடுஞ்சாலையில் வசிப்பவர்கள், போக்குவரத்து நெரிசல் மற்றும் சாலைகள் அடைப்புக்கு எதிராக அடிக்கடி போராட்டம் நடத்தி வருகின்றனர்.

மேற்கோள்கள்
-----------

1. ↑  Sheikh, Arslan (18 June 2020). "Cattle markets — to be or not to be?" (in en). *The Express Tribune*. .
2. ↑  Jabri, Parvez (5 July 2019). "All set for Asia's largest cattle market of sacrificial animals" (in en). *Business Recorder*. .
3. ↑  Jafar, Askari (1 October 2013). "70,000 animals arrive in Asia's largest cattle market" (in en). *The Nation*. .
4. ↑  Mansoor, Aqsa (2017). "A trip to Asia's biggest and famous cow 'Mandi'" (in en). .
5. ↑  Sheikh, Arslan (18 June 2020). "Cattle markets — to be or not to be?" (in en). *The Express Tribune*. .
6. ↑  Khan, Aamir Shafaat (1 September 2016). "Billions to be spent on sacrificial animals in Pakistan". *DAWN.COM* (ஆங்கிலம்).
7. ↑  "Sacrificial animals: Online buying picks up in Pakistan amid pandemic" (in en). *The Express Tribune*. 20 July 2020. .
**மரியநாயகம் சாம் பிரதீபன்** இலங்கையில் நாடக, மற்றும் ஊடகக் கலைஞர் ஆவார். இவர் நாடகம், கூத்துக்கலை, இலக்கியம், விமர்சனம், ஆய்வு, கவிதை, தொலைக்காட்சி நிகழ்ச்சித் தயாரிப்பு, தொலைக்காட்சி நாடக இயக்கம், நடிப்பு, என பல துறைகளிலும் பன்முக ஆளுமை கொண்டவர்.

யாழ் பல்கலைக்கழகப் பட்டம் பெற்றவரான சாம் பிரதீபன் இலங்கைத் திருமறைக் கலாமன்றத்தின் முன்னாள் பிரதி இயக்குனராகப் பணியாற்றினார். நவீன நாடகங்கள், இலக்கிய நாடகங்கள், வார்த்தைகளற்ற நாடகங்கள், வரலாற்று நாடகங்கள், சிறுவர் நாடகங்கள், தெருவெளி நாடகங்கள், ஓராள் நாடகங்கள், சுத்துருவ நாடகங்கள், நாட்டுக் கூத்துக்கள் எனப் பலவற்றை எழுதி நெறிப்படுத்தியுள்ளதோடு புலம் பெயர் வாழ்வை மையப்படுத்தியதாக 250 இற்கும் மேற்பட்ட தொலைக்காட்சி நாடகங்களையும் எழுதி இயக்கியுள்ளார்.

"ஆதாரம்" "கலைமுகம்" போன்ற பொருளாதார கலை இலக்கிய சஞ்சிகைகளின் ஆசிரியர் குழுவில் இணைந்து பணியாற்றியுள்ளதுடன் "ஏர்முனை" "உழைப்போம் உயர்வோம்" என்ற பொருளாதார மேம்பாடு சார்ந்த வானொலி நிகழ்ச்சிகளையும் சமுக விழிப்புணர்வு சார்ந்த வானொலி நாடகங்களையும் 90 களின்நடுப்பகுதிகளில் எழுதி தயாரித்துள்ளார்.

ஜேர்மனிய நாடகவியலாளரான "கிறிஸ்ரல் ஹொப்வ்மன்" மற்றும் லண்டன் மஞ்சஸ்ரர் பல்கலைக்கழக நாடக அரங்கியல் பீடாதிபதி "ஜேம்ஸ் தொம்சன்" ஆகியோரிடம் நாடகப் பிரதியாக்கம் மற்றும் பிரயோக அரங்க முறைமை போன்ற  நாடகவியல் நுட்பங்களை கற்றுத் தேர்ந்துள்ளார்.

திருமறைக் கலாமன்றத்தினூடாக இலங்கையின் நாடளாவிய ரீதியில் பல நாடகப் பயிற்சிப் பட்டறைகளை நவீன நுட்பங்களோடு பயிற்றுவித்து பல இளைஞர்களை நாடக ஈடுபாட்டுக்குள் கொண்டு வந்திருக்கின்றார்.

90களின் இறுதிப் பகுதியில் இருந்து  நாடு கடந்த ரீதியில் சர்வதேச அளவில் பயணம் செய்து தனது பல கலை வெளிப்பாடுகளை அவைக்காற்றுகைகளாக நிகழ்த்தியிருக்கிறார். பிரான்ஸ் ஜேர்மனி நெதர்லாந்து டென்மார்க் நோர்வே லண்டன் இத்தாலி சுவிற்சலாந்து கனடா அமெரிக்கா அவுஸ்திரேலியா போன்ற பல நாடுகளிலும் நாடகக் கலையினையும் கூத்துக் கலையினையும் காவிச் சென்று அவைக்காற்றுகை செய்துள்ளதோடு நாட்டுக் கூத்தின் தேசிய மயப்படுத்தல் பற்றியதான பல பரீட்சாத்த முயற்சிகளையும் மேற்கொண்டுள்ளார்.

**சாம் பிரதீபன் படைப்புகள் :**

**சாம் பிரதீபன் கவிதைகள்**

சாம் பிரதீபன் கட்டுரைகள்

விருதுகள்
---------

"நீதியின் இருக்கைகள்" என்ற இவருடைய கவிதை நாடகத் தொகுப்பு நூலுக்கு 2000ம் ஆண்டு இலங்கை சாகித்திய விருது கிடைத்திருக்கின்றது.
**ஏலகிரி விரைவுத் தொடருந்து** *(Yelagiri express)* ஜோலார்பேட்டை, சென்னை இரயில் நிலையங்களுக்கு இடையில் இயக்கப்படும் ஒரு தினசரி தொடர்வண்டியாகும். வாணியம்பாடி, ஆம்பூர், மேல்பட்டி, வளத்தூர், குடியாத்தம், காட்பாடி, முகுந்தராயபுரம், வாலாசா சாலை, சோளிங்கர், அன்வர்த்திகான்பேட்டை, சித்தேரி, அரக்கோணம் சந்திப்பு, திருவள்ளூர், திருநின்றவூர், பெரம்பூர், சென்னை சென்ட்ரல் ஆகிய இடங்களில் இந்தத் தொடருந்து நிறுத்தப்படுகிறது.

ஏலகிரி விரைவுவண்டி

சார்புத் தகவல்
--------------

ஜோலார்பேட்டை அருகேயுள்ள ஏலகிரி மலைக்கு அருகே இருந்து இத்தொடருந்து புறப்படுவதால் ஏலகிரி விரைவுத் தொடருந்து என்பதை தன் பெயராகக் கொண்டுள்ளது. ஜோலார்பேட்டை ஏலகிரி மலையின் அடிவாரத்தில் அமைந்துள்ளது. ஏலகிரி விரைவுத் தொடருந்து இப்பகுதி மக்களால் சுருக்கமாக ஜே.பி என்றழைக்கப்படுகிறது.

கூட்டமைவு
---------

இந்த இரயில் பொதுவாக சக்தி வாய்ந்த அரக்கோணம் டபிள்யூ.ஏ.பி 4 இயந்திரத்தால் இழுக்கப்படுகிறது. இவ்வண்டியின் மொத்தமுள்ள 24 பெட்டிகளில் 20 பெட்டிகள் பொதுவான இரண்டாம் வகுப்புப் பெட்டிகளாகவும், 2 முதல் வகுப்புப் பெட்டிகளாகவும், 2 பெட்டிகள் சுமப்பு மற்றும் தடையுந்துப் பெட்டிகளாகவும் பிரிக்கப்பட்டு இயக்கப்படுகிறது. முதல் மூன்று மற்றும் கடைசி மூன்று பெட்டிகள் பெண் பயணிகளுக்காக ஒதுக்கப்பட்டுள்ளது.

சேவை
----

இந்தத் தொடருந்து விரைவுத் தொடருந்து என வகைப்படுத்தியிருந்தாலும் பல தொடருந்து நிலையங்களில் நின்று செல்கிறது. சென்னை சென்ட்ரலுக்கு காலை 9:10 மணிக்கு வந்து சேரும் இந்த இரயில் மாலையில் மீண்டும் 17:55 மணிக்கு புறப்படுகிறது.

சான்றுகள்
---------

1. ↑
2. ↑
3. ↑
அதிகாரப்பூர்வ ஓய்வு இல்லம் in செக்கந்திராபாத்வார்ப்புரு:SHORTDESC:அதிகாரப்பூர்வ ஓய்வு இல்லம் in செக்கந்திராபாத்
**குடியரசுத் தலைவர் நிலையம்** என்பது இந்தியக் குடியரசுத் தலைவரின் அதிகாரப் பூர்வ ஓய்வு இல்லம் ஆகும். இது ஆந்திரப்பிரதேச மாநிலத்தின் செகந்திராபாத்தில் உள்ள பொல்லாரம் எனும் இடத்தில் அமைந்துள்ளது.

வரலாறு
------

1860 ஆம் ஆண்டு ஐதராபாத்தின் ஐந்தாம் நிசாம் நாசிர்-உத்-தௌலாவால் கட்டப்பட்ட இல்லமாகும். 1948 ஆம் ஆண்டில் ஐதராபாத் போலோ நடவடிக்கையின் வாயிலாக இந்தியாவுடன் இணைக்கப்பட்டவுடன் இது குடியரசுத்தலைவரின் தென்னகத் தற்காலிகத் தங்குமிடமாய்ப் பயன்பாட்டில் உள்ளது.

இல்லம்
------

90 ஏக்கர் பரப்பளவில் விரிந்துள்ள இந்த இல்லம் 16 அறைகளை உடையது. அரசவை, திரைப்பட அறை, உணவுப் பந்தியறை உள்ளிட்ட அறைகள் இல்லத்தில் அமைந்துள்ளன.

மூலிகைத் தோட்டம்
----------------

திசம்பர் 2009 இல் 7000 சதுரமீட்டர் பரப்பில் மூலிகைத் தோட்டம் ஒன்று இங்கு அமைக்கப்பட்டது. சந்தனம், துளசி, சர்ப்பகந்தா உள்ளிட்ட 116 மூலிகை மற்றும் நறுமணச் செடிகள் இங்கு பேணப்படுகின்றன.

இதனையும் காண்க
--------------

* குடியரசுத் தலைவர் இல்லம், புது தில்லி

மேற்கோள்கள்
-----------

1. ↑  "Cities / Hyderabad : Rashtrapati Nilayam bags first prize in Garden Festival 2010". The Hindu. 2010-02-05. 2012-10-10 அன்று பார்க்கப்பட்டது.
2. ↑
3. ↑  "President Patil arriving Hyderabad on 15-day southern sojourn | TopNews". Topnews.in. 2008-12-27. 2012-10-10 அன்று பார்க்கப்பட்டது.
**அணு அடுக்கு செதுக்கல்** (*Atomic layer etching*) குறைகடத்தி உற்பத்தியில் ஒரு வளர்ந்து வரும் நுட்பமாகும், இதில் ஒரு சுழற்சி வேதியியல் மாற்றியமைத்தல் வழிமுறைகளுக்கு இடையில் மாறும், இது செதிலின் மேல் அணு அடுக்குகளை மட்டுமே பாதிக்கும், மற்றும் வேதியியல் மாற்றப்பட்ட பகுதிகள் மட்டும் நீக்கப்படும் படிமுறைகளை எறிந்து, தனி அணு அடுக்குகள். குளோரின் மற்றும் வினையுடனான வினையுடனான எதிர்வினையால், ஆர்கான் அயனங்களுடன் மாற்றியமைப்பதன் மூலம், நிலையான எடுத்துக்காட்டாக உள்ளது.

எதிர்வினை அயன் செதுக்கலை (*reactive ion etching*) விட இது ஒரு சிறந்த கட்டுப்பாட்டு செயல்முறையாகும், ஆனால் வணிக பயன்பாட்டுடன் கூடிய சிக்கல் செயல்திறன் கொண்டது; அதிநவீன வாயு கையாளுதல் தேவைப்படுகிறது, மற்றும் ஒரு நொடிக்கு ஒரு அணு அடுக்கின் அகற்றுதல் விகிதம் கலைச் சூழலில் உள்ளது.

பொருள் வைப்பதற்கான சமமான செயல்முறை அணு அடுக்குப் படிதல் (*atomic layer deposition*, ALD) ஆகும். 2007 ஆம் ஆண்டில் இருந்து பின்லாந்திலும், 1985 ஆம் ஆண்டு முதல் இன்டெல் நிறுவனமும் மென் படல மின்னொளிர்வு சாதனங்களை தயாரிப்பதில் இருந்து உயர்-κ மின்கடத்தா அடுக்குகளுக்கு பயன்படுத்தியது..

மேற்கோள்கள்
-----------

1. ↑  "Atomic Layer Etch now in Fab Evaluations". 2014-08-04. 2017-07-15 அன்று மூலம் பரணிடப்பட்டது. 2017-06-29 அன்று பார்க்கப்பட்டது.
2. ↑  Puurunen, Riikka L. (2014-12-01). "A Short History of Atomic Layer Deposition: Tuomo Suntola's Atomic Layer Epitaxy" (in en). *Chemical Vapor Deposition* **20** (10-11-12): 332–344. doi:10.1002/cvde.201402012. பன்னாட்டுத் தர தொடர் எண்:1521-3862. .

வெளி இணைப்புகள்
---------------

* ECS-JSS focus journal on atomic layer etch
* Overview of atomic layer etching in the semiconductor industry